**ПОСТАНОВЛЕНИЕ № 41 ОТ 23 ФЕВРУАРИ 2017 Г.**

**за допълнение на Правилника за прилагане на Закона за тютюна, тютюневите и свързаните с тях изделия, приет с Постановление № 39 на Министерския съвет от 1994 г.**(обн., ДВ, бр. 18 от 1994 г.; изм. и доп., бр. 99 от 1994 г., бр. 86 от 1996 г., бр. 18 и 100 от 1997 г., бр. 60 и 114 от 1999 г., бр. 62, 78 и 96 от 2001 г., бр. 3 от 2003 г., бр. 69 и 71 от 2004 г., бр. 78 и 100 от 2005 г., бр. 83 от 2006 г., бр. 26 от 2008 г., бр. 39 и 93 от 2009 г., бр. 47 от 2012 г., бр. 40 от 2015 г. и бр. 77 от 2016 г.)

МИНИСТЕРСКИЯТ СЪВЕТ

ПОСТАНОВИ:

**§ 1.**Създава се глава осма „в“:

„Глава осма „в“

УВЕДОМЛЕНИЕ ЗА СЪСТАВКИТЕ НА ИЗДЕЛИЯ ЗА ПУШЕНЕ, РАЗЛИЧНИ ОТ ТЮТЮНЕВИТЕ ИЗДЕЛИЯ

Чл. 47д. (1) Производителите, вносителите и лицата, които въвеждат на територията на страната от друга държава – членка на Европейския съюз, изделия за пушене, различни от тютюневи изделия, представят информацията по чл. 43к, ал. 1, т. 1 и ал. 2 ЗТТСТИ чрез Общия портал на Европейския съюз (EU-CEG).

(2) Информацията по чл. 43к, ал. 1, т. 1 и ал. 2 ЗТТСТИ се представя преди пускането на пазара на ново или изменено изделие за пушене, различно от тютюневите изделия.

(3) Производителите, вносителите и лицата, които въвеждат на територията на страната от друга държава – членка на Европейския съюз, изделия за пушене, различни от тютюневи изделия, представят декларацията по чл. 43к, ал. 1, т. 2 ЗТТСТИ преди пускането на пазара на ново или изменено изделие. Декларацията по чл. 43к, ал. 1, т. 2 ЗТТСТИ може да се представи по електронен път чрез използване на електронен подпис на декларатора.

Чл. 47е. При представяне на информацията по чл. 43к, ал. 1, т. 1 и ал. 2 ЗТТСТИ производителите, вносителите и лицата, които въвеждат на територията на страната от друга държава – членка на Европейския съюз, изделия за пушене, различни от тютюневи изделия, посочват коя част от нея считат за търговска тайна.“

**Заключителна разпоредба**

**§ 2.**Постановлението влиза в сила от деня на обнародването му в „Държавен вестник“.

Министър-председател:  **Огнян Герджиков**

Главен секретар на Министерския съвет:  **Веселин Даков**

1456